CELEX: 62008CN0025
Language: da
Date: 2008-01-24 00:00:00
Title: Sag C-25/08 P: Appel iværksat den 24. januar 2008 af Giuseppe Gargani til prøvelse af kendelse afsagt den 21. november 2007 af Retten i Første Instans (Tredje Afdeling) i sag T-94/06, Giuseppe Gargani mod Europa-Parlamentet

29.3.2008   
            
            
               DA
            
            
               Den Europæiske Unions Tidende
            
            
               C 79/20
            
         Appel iværksat den 24. januar 2008 af Giuseppe Gargani til prøvelse af kendelse afsagt den 21. november 2007 af Retten i Første Instans (Tredje Afdeling) i sag T-94/06, Giuseppe Gargani mod Europa-Parlamentet
   (Sag C-25/08 P)
   (2008/C 79/35)
   Processprog: tysk
   Parter
   
      Appellant: Giuseppe Gargani (ved Rechtsanwalt W. Rothley)
   
      Den anden part i appelsagen: Europa-Parlamentet
   Appellanten har nedlagt følgende påstande
   
               —
            
            
               Den af Retten (Tredje Afdeling) den 21. november 2007 afsagte kendelse annulleres i det hele.
            
         
               —
            
            
               Sagen hjemvises til Retten i Første Instans til fornyet afgørelse.
            
         
               —
            
            
               Europa-Parlamentet tilpligtes at betale sagens omkostninger.
            
         Anbringender og væsentligste argumenter
   Retten har nægtet appellanten dennes ret til forsvar, idet den ikke har vurderet appellantens anbringender, men har udskiftet parterne og dermed afvist at realitetsbehandle søgsmålet.
   Søgsmålet, som er anlagt af formanden for Europa-Parlamentets Retsudvalg og ikke — som angivet i den appellerede kendelse — af en »enkeltperson«, retter sig nemlig udtrykkeligt mod Europa-Parlamentets formand og ikke mod selve Europa-Parlamentet eller mod en »fysisk person«. Retten anser appellanten for at være en tilfældig italiensk sagsøger, der har nedlagt påstand om, at Europa-Parlamentet har handlet ulovligt, og anser Europa-Parlamentets daværende formand for at være en tilfældig spansk sagsøgt, som må bære ansvaret for Europa-Parlamentets formands ulovlige handling.
   Ifølge appellanten har Retten ikke efterprøvet, om domstolsordningen indeholder retsmidler, hvorved formanden for et udvalg kan nedlægge påstand om, at Europa-Parlamentets formand har handlet ulovligt, når denne overskrider sin ved forretningsordnen tildelte kompetence og dermed samlet set tilsidesætter en udvalgsformands eller Parlamentets ret til medvirken.